armvectores/hy_wikipedia_2023 huggingface dataset:
Գրաֆիկական պլանշետ

Գրաֆիկական պլանշետը (հայտնի նաև դիջիթայզեր, նկարչական թաբլեթ, թվային նկարչական թաբլեթ կամ թվային արտտախտակ), համակարգչային հավելյալ աքսեսուար է, որն օգտագործում են պատկերներ նկարելու անիմացիոն և գրաֆիկական պատկերներ ստանալու համար։ Այն բաղկացած է հատուկ գրչից և հարթ, զգայուն էկրանից։ Այն կարող են օգտագործել, որպես համակարգչային տվյալների մուտքագրման և ձեռագիր ստորագրությունների համար։ Այն միակ հարմար միջոցն է թվայնացման համար։
Սարքը բաղկացած է հարթ մակերևույթից, որի օգնությամբ այն օգտագործողն ավելի հեշտ է նկարում։ Տվյալ պատկերը ցուցադրված է համակարգչի մոնիտորին։ Սակայն այժմ կան որոշ թաբլեթներն, որոնք ունեն LCD էկրաններ և հարմար են պրակտիկ օգտագործման համար։
Որոշ թաբլեթներ էլ փոխարինում են համակարգչային մկնիկներին, որպես հետևող սարք համակարգչի աշխատանքային սեղանի համար։


== Պատմություն ==
Թելոթոգրաֆն աշխարհում առաջին էլեկտրոնային ձեռագիր սարքն էր, որը հայտանգործել է Էլիշա Գրեյը 1888 թվականին։ Էլիշա Գրեյը լավագույնս հայտնի է, որպես Ալեքսանդր Գրեյբ Բելին ժամանակակից հեռախոսի գյուտարար։ 
Առաջին էլոկտրոնային և գրաֆիկական պլանշետը, որը դիզայնով նման է ժամանակակից թաբլեթներին ստեղծվել է 1957 թվականին, որը կոչվում է Սթայլաթոր։ Ամենա հայտնի թաբլեթը դա RAND-ն է։ Այն հաճախ շփոթում են և անվանում առաջին թվայնացված թաբլեթ։ Այն հայտնի է նաև իր՝ Գրաֆաքոն անվանմամբ, որն առաջացել է անգլերեն գրաֆիկա և կոնվերտոր բառերից։ Այն վաճառքի է 1964 թվականին։
1981 թվականին երաժիշտ Թոդ Ռունդգենը ստեղծեց անհատական համակարգիչների համար առաջին գունավոր գրաֆիկական թբալեթը, որը լիցենզավորված էր Apple ընկերության կողմից։


== Համակարգ ==
Ժամանակակից պլանշետների աշխատանքային հիմնական դետալներից է լարային ցանցը։
Աշխատանքային և տեխնոլոգիական սկզբունքների համաձայն կան տարբեր տեսակի թաբլեթներ։ Էլեկտրոմագնիսական գրիչը արտանետում է էլեկտրոմագնիսական ալիքներ, իսկ այս դեպքում ցանցը ծառայում է որպես ընդունիչ։
Wacom ընկերությունը ստեղծել է մի տեխնոլոգիա, որը հիմնված է էլետրոմագնիտ ռեզոնանսի հիման վրա։ Երբ ցանցը ստանում է ազդանշաններ։ Միևնույն ժամանակ, ցանցի կողմից թողարկված ազդանշանները օգտագործվում են գրիչի համար, որն էլ իր հերթին ուղարկում է արձագանքման ազդանշաններ։
Գոյություն ունեն պլանշետներ, որի գրչի մեխանիզմն ունի հատուկ հպման տեխնոլոգիա։ Ժամանակակից պլանշետների մակերեսը կարող է ֆիքսել գրչի առկայությունը նույնիսկ նրան չհպվելու դեպքում։
Ինչպես նաև պլանշետի հավաքածուի մեջ գրչի հետ կա հատուկ մկնիկ, որը տարբերվում է հասարակ համակարգչային մկնիկից և ունի նույն աշխատանքային տեխնիկան ինչ պլանծետի գրիչը։ Այդպիսի մկնիկները կարող է աշխատել միայն պլանծետին կցված։ Միայն այն պատճառով, որ պլանշետի տեխնիկական հնարավորություններն ավելի բարձր են քան սովորական համակարգչինը։


== Ծանոթագրություններ ==


== Արտաքին հղումներ ==
Photoshop Power Tab Vs Paupers Paint Pad - A Comparison Between A Graphic Tablet And A Touch Pad
Drawing Tablet difference from a Graphic Tablet
Annotated bibliography of references to handwriting recognition and pen computing
Notes on the History of Pen-Based Computing (YouTube)
Ջեյք Լլոյդ

Ջեյք Լլոյդ (անգլ.՝ Jake Lloyd, մարտի 5, 1989(1989-03-05), Ֆորթ-Քոլինս, Կոլորադո, ԱՄՆ), ամերիկացի նախկին դերասան։ Առավել հայտնի է «Աստղային պատերազմներ։ Էպիզոդ I։ Թաքնված սպառնալիք» ֆիլմում խաղացած Էնակին Սքայուոքերի դերով։


== Կենսագրություն ==
Ջեյք Մեթյու Լլոյդը ծնվել է 1989 թվականի մարտի 5-ին Ֆորտ-Քոլլինսում, Կոլորադո, ԱՄՆ։ Հայրը Ուիլյամ Լլոյդն է, մայրը՝ Լիզա ՌԵյլին, քույրը՝ Մեդիսոնը։ Ջեյքը սովորել է Կարմելի միջնակարգ դպրոցում, իսկ հետո՝ Չիկագոյի Կոլումբիական քոլեջում։
1995-1999 թվականներին նա հաճախ նկարահանվել է գովազդներում, այդ թվում՝ «Ֆորդ», «Kmart», «Պեպսի», «Ջիպ» ընկերությունների համար։
Ֆիլմում իր դեբյուտն արել է 1996 թվականին։ Նկարահանվել է «Շտապ օգնություն» (ռուս.՝ «Скорая помощь») և «Կեղծարարը» (ռուս.՝ «Притворщик») հեռուստասերիալներում, «Ճեղքելով աստղերը» (ռուս.՝ «Срывая звёзды»), «Սուրբ Ծննդյան նվեր» ֆիլմերում (խաղացել է Առնոլդ Շվարցենեգերի որդու դերը)  և այլն։ Ավելի հայտնի է «Աստղային պատերազմներ։ Էպիզոդ I։ Թաքնված սպառնալիք» ֆիլմում խաղացած Էնակին Սքայուոքերի կերպարով։ Զբաղվել է «Աստղային պատերազմներ»-ի մոտիվներով յոթ խաղի հնչյունավորմամբ։
2001 թվականին նա ավարտեց իր դերասանական գործունեությունը՝ մեկնաբանելով, որ Էնակին Սքայուոքերի դերը քայքայել է իր կարիերան և սպառել բազմաթիվ հարցազրույցներով։
Ժամանակ առ ժամանակ հյուրի կարգավիճակով հանդես է գալիս գիտաֆանտաստիկ ֆիլմերի փառատոններին։ Որոշ ժամանակ Լլոյդը սովորել է Չիկագոյի Կոլումբիական քոլեջում, որտեղ ուսումնասիրել է ֆիլմ և հոգեբանություն։
2015 թվականի հունիսի 17-ին Ջեյք Լլոյդը ձերբակալվել է ոստիկանության կողմից ավտոմեքենայի արագությունը գերազանցելու համար։ Դերասանը մեղադրվում էր միանգամից մի քանի իրավախախտումների մեջ․ նրան մեղադրում էին արագությունը գերազանցելու, առանց վարորդական իրավունքի և կարմիր լույսի տակ վարելու, ինչպես նաև ձերբակալման ժամանակ ընդդիմանալու համար։ Միևնույն ժամանակ դերասանը ավտովթարի էր ենթարկվել, բայց լուրջ  վնասվածքներ չէր ստացել։
Նրա մայրը՝ Լիզան, հայտարարել է, որ Լլոյդը տառապում է շիզոֆրենիայով, և այդ միջադեպի պատճառն այն էր, որ հրաժարվել է դեղորայք ընդունել, ինչի արդյունքում առաջացել է նոպան։ Մայրը նաև հայտարարել է, որ 2015 թվականի մարտի 26-ին Լլոյդը Ինդիանապոլիսի տանը հարձակվել է իր վրա, քանի որ հիվանդության պատճառով գտնվում էր աֆեկտի վիճակում։ 2016 թվականի ապրիլին՝ շիզոֆրենիայի ախտորոշումը հաստատվելուց հետո, Լլոյդը տեղափոխվել է հոգեբուժարան։


== Անվանակարգեր և պարգևներ ==


== Ծանոթագրություններ ==
Կաննա (Իտալիա)

Անվան այլ կիրառումների համար տե՛ս՝ Կաննա (այլ կիրառումներ)
Կաննա (իտալերեն՝ Canna), կոմունա Իտալիայում, Կալաբրիա մարզում՝ Կոզենցա գավառում։
Բնակչությունը կազմում է 828 մարդ, բնակչության խտությունը կազմում է 41 մարդ/կմ²։ Զբաղեցնում է 20 կմ² մակերես տարածք։ Փոստային ինդեքսն է՝ 87070։ Հեռախոսային կոդը՝ (+39) 0981։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս՝ 0981 934000
Բնակավայրի պաշտոնական կայք՝ http://canna.asmenet.it Archived 2008-12-14 at the Wayback Machine.


== Արտաքին հղումներ ==
http://canna.asmenet.it Archived 2008-12-14 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ձիավարության իսպանական դպրոց

Ձիավարության իսպանական դպրոց  (գերմ.՝ Spanische Hofreitschule), ավանդական ձիավարության դպրոց Վիեննայում։ Լիպպիթյան ձիեր, որոնք հանդես են գալիս ձմեռային ձիավարության ժամանակ։ Դպրոցը ոչ միայն դասական ձիավարության դպրոց է, այլև վիեննական զբոսաշրջության գրավչություն է, որտեղ հրապարակայնորեն ներկայացվում է այն և թույլատրվում է դիտել որոշ մարզումներ։
Դպրոցը առաջին անգամ հիշատակվել է Հաբսբուրգների ժամանակ՝ 1572 թվականին և իր տեսակի ամենահին դպրոցն է։ Գրառումները ցույց են տալիս, որ հնագույն ասպարեզը օգտագործվել է 1565 թվականին, բայց միայն 1729 թվականին կայսր Կարլ VI հանձնարարվել է ճարտարապետ, Ջոզեֆ Էմմանուել Ֆիշեր ֆոն Էրլային կառուցել սպիտակ ձիերի ձիավարություն ասպարեզ, որը գործում է մինչ այսօր։
Դպրոցի անվանումը ծագում է իսպանական ձիերից, որոնք դարձել են Լիպպիթյան ձիերի սերնդի հիմքերից մեկը։
Դպրոցն ունի նախորդներ ռազմական ավանդույթներում, որ գալիս է դարերի խորքից մինչ Քսենոփոնի ժամանակները Հին Հունաստանում։


== Տեղանք ==

Իսպանական ձիավարության դպրոցը գտնվում է Միչելերպլացի և Ջոսեֆսպիացի միջև՝ Հոֆբուրգի ներսում՝ Վիեննայի կենտրոնում։ Ձմեռային ներկայացումների համար շինությունը կառուցվել է 1729–1735 թվականներին։ Ձմեռային ձիավարության դպրոցում արևի լույսով ողողված լողավազանն է, բաց մոխրագույն և սպիտակ ձիեր, նաև Չարլզ VI-ի դիմանկարը։ Դպրոցն ունի նաև ամառային ախոռներ, որտեղ նրանք պահվում են հուլիս և օգոստոս ամիսներին։ Այդ ժամանակ նրանք չեն մասնակցում։


== Մեթոդներ ==
Փորձարկումներն հիմնված են Ֆրանսուա Ռոբիշոն Գերնիերի մեթոդների վրա։ Ի տարբերություն ժողովրդական համոզմունքների, ըստ որի շարժումները նախատեսված են մարտական գործողությունների համար, ըստ էության, նրանց նպատակն է ձին ավելի ուժեղ և մարզական դարձնելը։ Բոլոր շարժումները հիմնված են ձիերի բնական շարժումների վրա, բացառությամբ առաջատար ոտքերի փոփոխության։ ամրացվում է ձիու մկանները վարժություննեևրի միջոցով։ 
Իսպանական ձիավարժության դպրոցում սկզբում ձին վարժեցվում է այն մակարդակով որպեսզի, որպեսզի կարողանա ընդունել հեծյալին։․ Ձիարշավն ավարտելուց հետո ձին պետք է կարողանար ճիշտ արձագանքել հեծյալին՝ հարվածելով ուղիղ գծերի վրա։ Այս ժամանակ հարվածում հիմնական նպատակն էր դեպի առաջ շարժվելու ազատ շարժումը։
Ուսուցման ընթացքում բարելավվում էր կենդանու ուժն ու տոկունությունը՝ նրան հաջորդ փուլերին պատրաստելու համար։
Առաջին փուլի ընթացքը մեկ տարի է։ Ձին վարժեցվում է հարթ տարածություններին։ Ձիուն սովորեցնում են կրճատել և երկարացնել քայլը և կատարել կողային վարժություններ, աստիճանաբար ձիուն մղում են կատարյալ շփման։ Ձիուն սովորեցնում են կատարել որոշ ծանր շարժումներ, ինչպիսիք են, օրինակ, պիրուետը․ անցումը։ Ձիուն սովորեցնում են ցատկել նախ՝ առանց թամբի, ապա՝ թամբով։


== Պատկերասրահ ==

		
		
		


== Ծանոթագրություններ ==


== Հղումներ ==
http://www.srs.at/en Ձիավարության իսպանական դպրոց. պաշտոնական կայք
Piber Federal Stud в Стырии Archived 2017-11-07 at the Wayback Machine.
Mini-documentary of the SRS during the 1950s, showing the horses in performance Archived 2011-08-17 at the Wayback Machine.; link broken as at 2014-03-18.
Դալիլար (լեռնագագաթ)

Անվան այլ կիրառումների համար տե՛ս՝ Դալիլար (այլ կիրառումներ)Դալիլար, լեռնագագաթ Փոքր Կովկաս լեռնահամակարգում, Գանձակի լեռներում։ Հիշատակված է «Ազգագրական հանդեսում»։


== Ծանոթագրություններ ==
Տիկա Սամփթեր

Տիկա Սամփթեր (անգլ.՝ Tika Sumpter, հունիսի 20, 1980(1980-06-20), Քուինս, Նյու Յորք, Նյու Յորք, ԱՄՆ), ամերիկացի դերասանուհի։


== Կյանք և կարիերա ==
Սամփթերը ծնվել և մեծացել է Նյու Յորքում։ Դերասանական կարիերան սկսել է 17 տարեկան հասակում՝ մի քանի տարի ֆոտոմոդել աշխատելուց հետո։
2005 թվականին Սամփթերը «Ապրելու մեկ կյանք» ցերեկային օճառային օպերայում ստացել է Լեյլի Ուիլյամսոնի դերը։ Նա որպես դերասան կանոնավոր կերպով աշխատել է մինչև 2010 թվականի հուլիսը, իսկ 2011 թվականի հունվարին կարճ ժամանակով վերադարձել է շոու որպես հրավիրված աստղ։ Նա շոուից հեռացել է փրայմ թայմում և կինոյում դերերի մի քանի առաջարկներ ստանալուց հետո։ Շուտով նա խաղացել է «Ո՞րն է քո թիվը» և «Մտածիր ինչպես տղամարդ» ֆիլմերում, ինչպես նաև Ուիթնի Հյուսթոնի հետ նկարահանվել է «Սփարկլ» մյուզիքլում։
2011 թվականին հեռուստատեսությունում Սամփթերը երկրորդական դեր է ստացել Բամբասկոտը, իսկ այնուհետև՝ «Խաղ» սերիալում։ 2013 թվականին սկսել է Oprah Winfrey Network հեռուստաալիքի «Ունևորները և չունևորները» օճառային օպերայի փրայմ-թայմում խաղալ գլխավոր հերոսի՝ Քենդիս Յանգի դերը։ Չնայած սերիալը բացասական արձագանքներ է ստացել, բայց նշանակալի վարկանշային հաջողություն է գտել՝ լինելով ալիքի ամենահաջողված ծրագիրը, իսկ կաբելային հեռուստատեսության երեքշաբթի օրերի ամենահաջողված թոփ շոուն։
Տիկան ունի դուստր՝ Էլլա-Լորենը (ծնված՝ 2016 թվականի հոկտեմբերի 8-ին)։
2014 թվականին Սամփթերը Այս Քյուբի հետ «Համատեղ ուղևորություն» ֆիլմում խաղացել է գլխավոր դերը։ 2014 թվականին «Ջեյմս Բրաուն։ Ճանապարհ դեպի վեր» կենսագրական ֆիլմում խաղացել է երգչուհի Այվոն Ֆեյրի դերը։ Հաջորդ տարի Քուին Լաթիֆայի, Մո’Նիկի և Խանդի Ալեքսանդերի հետ նկարահանվել է HBO հեռուստաալիքի «Բեսսի» ֆիլմում։ Ավելի ուշ «Սաութսայդ քեզ հետ» ֆիլմում խաղացել է Միշել Օբամայի դերը։


== Ֆիլմագրություն ==


=== Ֆիլմեր ===


=== Հեռուստատեսություն ===


== Ծանոթագրություններ ==
Հերոսների հրապարակ

Հերոսների հրապարակ (հունգ.՝ Hősök tere), հրապարակ Հունգարիայի մայրաքաղաք Բուդապեշտում։ Գտնվում է Պեշտ հատվածում։ Հերոսների հրապարակով ավարտվում է Անդրաշի պողոտան և սկսվում է Վարոշլիգետ քաղաքային այգին։ Հրապարակը ձևավորվել է Հունգարիայի կազմավորման 1000-ամյակի առթիվ 1896 թվականին` ընդունելով Հունգարիա ժամանած ավելի քան 50.000 հյուրերի։
Հրապարակը զարդարում են մի քանի հուշարձաններ։ Առաջինը, որը գտնվում է կենտրոնում, նվիրված է Կարպատներով հունգարների անցմանը։ Այն բարձր սյուն է, որի գագաթին գտնվում է Գաբրիել հրեշտակապետի կերպարը երկրագնդի վրա` առաքելական խաչով և Իշտվան արքայի թագով։ Հուշարձանի հեղինակներն են ճարտարապետ Ալբերտ Շիկեդանցը և քանդակագործ Դյորդ Զալան։ Արձանի կանգնեցումը տևել է մոտ 42 տարի։ Լեգենդի համաձայն` սուրբ Իշտվանի միջոցով հունգարներին քրիստոնեություն ընդունել է պատվիրել Գաբրիել հրեշտակապետը, ով հայտնվել է նրան երազում։ Հուշարձանի ստորին հատվածում պատկերված են հունգարական յոթ ցեղերի առաջնորդները` իշխան Արպադի գլխավորությամբ, ով հիմնադրել է հունգարական իշխող արքայատոհմը։

Կիսաշրջանաձև երկու սյունաշարերը, որոնք տեղակայված են հրապարակում` Գաբրիել հրեշտակապետի սյան հետին մասում, Հունգարիայի հերոսներին նվիրված հուշարձաններ են։ Սյունաշարերից յուրաքանչյուրի երկարությունը 85 մ է։ Սյուների միջև ձախից աջ տեղադրված են Արպադների տոհմի ներկայացուցիչների բրոնզե արձանները` սուրբ Իշտվան, սուրբ Լասլո, Կալման І, Անդրաշ ІІ և Բելա IV: Նրանց հաջորդում են Անժույի տոհմի ներկայացուցիչների արձանները` Կառլ Ռոբերտ և Լյուդովիկոս I Մեծ, Յանոշ Խունյադի, Մատյաշ Կորվին, այնուհետև տրանսիլվանական իշխաններ Իշտվան Բոչկաիի, Գաբոր Բետլենի, Իմրե Տեկելիի, Ֆերենց II Ռակոցիի և հունգար ժողովրդի ազատության համար պայքարած հերոս Լայոշ Կոշութի արձանները։ Սյունաշարերը պսակված են Աշխատանքի, Զարգացման, Պատերազմի, Խաղաղության, Իմաստության և Փառքի այլաբանական կերպարներով։
Գլխավոր սյան հարևանությամբ տեղադրված է քարե հուշատախտակ` նվիրված հունգար զինվորներին, ովքեր մահացել են համաշխարհային պատերազմների ժամանակ։ Այստեղ ազգային տոներին կանգնում է պատվո պահակախումբը, և անցկացվում են ծաղիկների խոնարհման հանդիսավոր միջոցառումներ։
Հրապարակը երկու կողմերից հարում են նեոկլասիցիզմի ոճով կառուցված երկու շինություններ` Կերպարվեստի թանգարանը և Մյուչառնոկ արվեստի սրահը։
Հրապարակի տակ տեղակայված է Բուդապեշտի մետրոպոլիտենի համանուն կայարանը։


== Գրականություն ==
Венгрия. Издательство «Вокруг света», 2009 ISBN 978-5-98652-226-5
Михаэль Херл. Будапешт. Издательство Polyglott, 1996 ISBN 5-88395-021-3
Բարսում (Շամքորի շրջան)

Անվան այլ կիրառումների համար տե՛ս՝ Բարսում (այլ կիրառումներ)Բարսում (նաև՝ Բարսումաշեն, Պաստուն), նախկին հայկական գյուղ Ադրբեջանի Հանրապետության Շամխորի շրջանում, շրջկենտրոն Շամխոր քաղաքից 20 կմ հարավ՝ Շամխոր գետի ձախակողմյան հարավային ձորալանջին, ծովի մակերևույթից 770-850 մ բարձրության վրա։ 
Նույն անվանումով ընդգրկված է եղել Արևելյան Հայաստանի Ելիզավետպոլի նահանգի Ելիզավետպոլի գավառում։


== Պատմություն ==
Ըստ ավանդության՝ Բարսում գյուղը հիմնադրել է Բագրատունի Մելիք-Առուստամի առաջնորդությամբ Անի քաղաքից տեղափոխված 35 հայ ընտանիք։
Բարսումը եղել է 17-րդ դարի սկզբին հանդիսանում էր Շահ-Աբասից մելիքության իրավունք և տիտղոս ստացած Մելիք-Առուստամյանների նստավայր։ Նրանց ենթակայության տակ էին գտնվում նաև Քարատակը, Վերին և Ներքին Ղոթյուլները, Մածնաբերդը և մերձակա այլ գյուղեր։
Տոհմի ամենանշանավոր դեմքը Մելիք-Առուստամն էր (1722-1794), ով տեսանելի դերակատարություն է ունեցել Հարավային Կովկասի հասարակական-քաղաքական կյանքում։ 1794 թվականին դավադրաբար սպանվել է Գանձակ քաղաքում և թաղվել տեղի Սուրբ Հովհաննես եկեղեցու գավթի հարավային պատի մոտ։
19-րդ դարի սկզբին բարսումցիների մի մասը գաղթում է Թբիլիսիի՝ կենտրոնանալով Հավլաբար թաղամասում։ Որոշ ժամանակ անց, Մելիք Առուստամի ժառանգները վերադառնում են Բարսում և վերահաստատվում իրենց տոհմի կալվածքներում:Բագրատունի Մելիք-Առուստամյանները 19-րդ դարի վերջում հաստատվում են Չինարի գյուղում ։
1988-1989 թվականներին գյուղի բնակչության բռնագաղթից հետո գյուղն ավերվել է 


== Պատմական հուշարձաններ ==
Բարսում գյուղը հարուստ է պատմական հուշարձաններով, որոնց զգալի մասը ոչնչացվել է ԽՍՀՄ ժամանակաշրջանում Ադրբեջանական ԽՍՀ իշխանությունների կազմակերպմամբ։ Հուշարձանների ոչնչացումը շարունակվել է արդեն Ադրբեջանի անկախության տարիներին։
Գյուղի տարածքում եղել են ամրոցներ, վանքեր, եկեղեցիներ, մատուռներ, հին գերեզմաններ, ինչպես նաև բրոնզեդարյա ամրոցներ, դամբարաններ և հնագիտական այլ հուշարձաններ։


== Բնակչություն ==
Բարսումի բնակչությունը բռնագաղթել է 1988 թվականին և հաստատվել Հայաստանի Գեղարքունիքի մարզում։


== 1905-1906 թթ. հայ-թուրքական ընդհարումներ ==


== Ծանոթագրություններ ==
World Football Challenge 2009

World Football Challenge 2009, միջազգային ֆուտբոլային ակումբային մրցաշար Եվրոպայի և Հյուսիսային Ամերիկայի թիմերի միջև, որը կայացել է 2009 թվականի հուլիսի 19-ից հուլիսի 26-ը։ Յուրաքանչյուր թիմ մնացած թիմերի դեմ խաղացել է 3 խաղ՝ շրջանաձևային համակարգով։ Բոլոր խաղերն անց են կացվել ԱՄՆ-ի չեզոք դաշտում։ World Football Challenge 2009 թվականի հաղթողը դարձել է լոնդոնյան «Չելսին»։


== Թիմեր ==
World Football Challenge 2009 մրցաշարին մասնակցել են հետևյալ 4 ակումբները։

 Չելսին Պրեմիեր լիգայից, Անգլիա
 Ամերիկան Պրիմերա Դիվիզիոնայից, Մեքսիկա
 Ինտերնացիոնալը Սերիա A-ից, Իտալիա
 Միլանը Սերիա A-ից, Իտալիա


== Մարզադաշտեր ==
World Football Challenge-ն անցկացվել է 6 քաղաքի 6 մարզադաշտերում


== Կանոնակարգ ==

Ակումբները յուրաքանչյուր խփած գնդակի համար ստանում են մեկական միավոր, միավորները հաշվվում են մինչև 3 գնդակը։ Հիմնական ժամանակում հաղթելու համար թիմն ստանում է 3 միավոր։ Եթե հիմնական ժամանակի վերջանալուց հետո հաշիվը ոչ ոքի է, ապա յուրաքանչյուր թիմ 1-ական միավոր է ստանում և հաղթողին որոշում են 11-մետրանոց հարվածաշարի միջոցով։ Հաղթողն ստանում է լրացուցիչ միավորներ։ Ամենաշատ միավորներ հավաքած թիմը դառնում է World Football Challenge-ի հաղթողը։


== Վերջնական դրություն ==


== Ռմբարկուներ ==


== Ծանոթագրություններ ==


== Արտաքին հղումներ ==
World Football Challenge-ի պաշտոնական կայք
Սկոչակ (գյուղ, Գրեբյոնկայի շրջան)

Սկոչակ (ուկրաիներեն՝ Скочак), գյուղ Ուկրաինայի Պոլտավայի մարզի Գրեբյոնկայի շրջանում։
2001 թվականի տվյալներով Սկոչակ գյուղում բնակվում էր 29 մարդ։ Բնակավայրը զբաղեցնում է 0,474 կմ² տարածք։ Բնակչության խտությունը կազմում էր 61,18 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կենդլիկու

Կենդլիկու (էստ․՝ Kändliku), գյուղ Էստոնիայի Ռապլամաա նահանգի Կեռու շրջանում։
2011 թվականի տվյալներով գյուղում բնակվում էր 35 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Աղջիկն ընդդեմ հրեշի

«Աղջիկն ընդդեմ հրեշի» (անգլ.՝ Girl vs. Monster), ամերիկյան հեռուստաֆիլմ։ Ֆիլմի պրեմիերան կայացել է 2012 թվականի հոկտեմբերի 12–ին ԱՄՆ–ում Disney Channel ալիքով։ ԱՄՆ–ում ֆիլմը դիտել են 4,9 միլլիոն հեռուստադիտողներ։


== Սյուժե ==
Սկայլար՝ աղջիկ, ով երբեք չգիտեր ինչ է վախը։ Հելլոուինի նախօրյակին Սկայլարը ընկերներով պայմանավորվում են հավաքվել երկույթի։ Բայց նրա ծնողները չթույլատրելով և չտալով նրան բացատրություն՝ փակում են տանը և միացնում ազդանշանները։ Սկայլարը պատրաստ էր ամեն ինչ անել երեկույթին մասնակցելու համար և դրա համար անջատում է ազդանշանները։ Սակայն անգիտակցաբար նա ազատ է արձակում հրեշներին, որոնք փակված էին նկուղում և պատրաստվում էին վրեժխնդիր լինել։ Սկայլարը բացահայտում է իր ծնողների գաղտնիքը, ովքեր որսում էին հրեշների։ Եվ հիմա Սկայլարի հերթն է։


== Կերպարներ ==
Սկայլար Լյուիս (Օլիվյա Հոլտ), ֆիլմի գլխավոր հերոսուհին, անվախ է։ Երազում էր երգել հայտնի ռոք–խմբի հետ, սակայն ծնողները պարտադրել են նրան մնալ տանը և նույնիսկ ազդանշաններ են միացրել։ Փորձել է փախչել տնից կոտրելով ազդանշանները։ Թաքուն սիրահարված է ռոք–խմբի մենակատար Ռայան Դինին։
Հենրի (Բրենդան Մեյլեր), Սկայլարի լավագույն ընկերը։ Մանկուց նրան նեղացրել են այն փաստով, որ նա վախկոտ էր։ Սակայն քաղաքի վրա հարձակվող հրեշների դեմ պայքարելուց, Գենրին սկսեց իրեն վստահ ու ուժեղ զգալ։
Սեդի (Քերրիս Դորսի), Սկայլարի լավագույն ընկերուհին։ Սկզբից ամեն ինչից վախենում էր,սակայն երբ սկսեց սպանել հրեշներին, դարձավ քաջ և հաղթահարեց իր վախերը։ Նկատելով Ռայանի սերը Սկայլարի նկատմամբ, հայտնեց Սկայլարին, սակայն Սկայլարը նրան չհավատաց, քանի որ Ռայանը արդեն զբաղված էր։
Սթիվ Լյուիս (Բրայան Պալերմո), Սկայլարի հայրը։ Հենց սկզբից էլ գիտեր, որ իր կինը հրեշների որսորդ է, և որպեսզի պաշտպանի իր աղջկան հրեշից ինքը ևս դարռնում է որսորդ։
Ջուլի Լյուիս (Ջենիֆեր Ասպեն), Սկայլարի մայրը։ Իր ամուսնու հետ երկար ժամանակ գաղտնի էր պահում այն փաստը, որ նա հրեշների որսորդ է։
Ռայան Դին (Լյուկ Բենվարդ), ռոք–խմբի մենակատար և Սկայլարի լավ ընկերը։ Սիրահարված էր Սկայլարին,սակայն վախենալով բացասական պատասխանից հեռու էր քաշվում առաջին քայլից։ Ռայանը Դեյմատից ազատվելու համար, ով սիրահարված էր նրան, հանդիպման է հրավիրում Սկայլարին և վերջինս խոսնովանում իր զգացմունքների մասին, Սկայլարը նույնպես սեր է խոստովանում Ռայանին, և այդպես նրանք սկսում են հանդիպել։


== Մրցանակներ և նոմինացաներ ==


== Պրեմիերաները աշխարհի տարբեր մասերում ==


== Ծանոթագրություններ ==


== Արտաքին հղումներ ==
Официальный сайт фильма
'Girl Vs. Monster': Bigger than 'Halloweentown' says producer
Review: ‘Girl vs. Monster’
Պոդիլսկ

Անվան այլ կիրառումների համար տե՛ս՝ Պոդիլսկ (այլ կիրառումներ)Պոդիլսկ (ուկրաիներեն՝ Подільськ), քաղաք Ուկրաինայի Օդեսայի մարզի Պոդիլսկի շրջանում, մարզային ենթակայության քաղաք։ Բնակավայրը նախկինում նաև անվանվել է Բիրզուլա։ Հիմնադրվել է 1779 թվականին։
2011 թվականի տվյալներով Պոդիլսկ քաղաքում բնակվում էր 40 668 մարդ։ Բնակավայրը զբաղեցնում է 25,4 կմ² տարածք։ Բնակչության խտությունը կազմում էր 2710 մարդ/կմ²։


== Ծանոթագրություններ ==


== Արտաքին հղումներ ==
Պաշտոնական կայք (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Մարկտ Ինդերսդորֆ

Մարկտ Ինդերսդորֆ (գերմ.՝ Markt Indersdorf), կոմունա Գերմանիայում, Բավարիա երկրամասում։
Գտնվում է Վերին Բավարիա վարչական շրջանի ենթակայության ներքո։ Մտնում է Դախաու շրջանի կազմի մեջ։ Բնակչությունը 7405 մարդ է (ըստ 2010 թվականի դեկտեմբերի 31-ի տվյալների)։ Զբաղեցնում է 68,60 կմ² տարածք։ Պաշտոնական կոդը՝ 09 1 74 131։


== Ծանոթագրություններ ==


== Արտաքին հղումներ ==
Պաշտոնական կայք
Իսոսի ճակատամարտ (194)

Անվան այլ կիրառումների համար տե՛ս՝ Իսոսի ճակատամարտ (այլ կիրառումներ)Իսոսի ճակատամարտ, եղել է Սեպտիմիոս Սևերոս կայսեր ուժերի և նրա թշնամի Պեսցենիոս Նիգերի միջև տեղի ունեցած 3-րդ և վերջնական բախումը։ Տեղի է ունեցել 194 թվականին։ Կազմում է Հինգ կայսրերի տարվա մի մասը։


== Նախապատմություն ==
Պեսցենիոս Նիգերը Սիրիայի հռոմեական կառավարիչն էր, որը Պերտինաքսի սպանությունից հետո իր զորքերի կողմից հռչակվել էր կայսր, ինչպես տեղի էր ունեցել Սևերոսի դեպքում։
Կիզիկոսի և Նիկեայի ճակատամարտերում 193 թվականին պարտություն կրելուց հետո Նիգերի զորքը հաջողությամբ նահանջել է դեպի Տավրոսյան լեռնահամակարգ, որտեղ սկսել է պաշտպանել Կիլիկիայի դարպասները։ Այդ ժամանակ Սևերոսի զորքերի հրամանատար Տիբերիոս Կլաուդիոս Կանդիդոսին փոխարինեց Պուբլիոս Կոռնելիոս Անուլինոսը, քանի որ Տիբերիոսը չէր կարողացել թույլ չտալ հակառակորդի հաջող նահանջ։


== Ճակատամարտ ==
Ի վերջո Անուլինոսը մուտք է գործել Կիլիկիա և վճռական ճակատամարտի բռնվել Նիգերի զորքերի դեմ։ Այն տեղի է ունեցել 194 թվականին Իսոսի մոտ՝ այնտեղ, որտեղ Ալեքսանդր Մակեդոնացին մ․թ․ա 332 թվականին պարտության էր մատնել Դարեհ III-ի զորքերին։ Սևերոսը օգտագործեց այն իշխանությունը, որն ուներ Հռոմը լքած գավառային և տարածաշրջանի քաղաքների իշխանների երեխաների վրա, ինչի արդյունքում մի շարք կառավարիչներ անցան իր կողմը, իսկ մի քանի քաղաքներ ապստամբեցին ընդդեմ Նիգերի։
Մինչև Նիգերի զորքերը քարանետ մեքենաների միջոցով հարվածներ էր հասցնում, Սևերոսի զորքերը նախահարձակ են լինում։ Ըստ Դիոն Կասսիոսի՝ Սևերոսի լեգեոնները օգտագործում էին «կրիա» ռազմավարությունը՝ վահանները միացնելով պաշտպանում էին և՛ իրենց, և՛ իրենց քարանետներին  (ամեն դեպքում, թվում է, որ դա իրական «կրիա» չէր, որն օգտագործվում էր պաշարումների ժամանակ)։ Նույն պահին Սևերոսի հեծելազորը թիկունքից հարվածում է հակառակորդին։ Ճակատամարտը բարդ էր, սակայն այն ավարտվեց Սևերոսի հաղթանակով, Նիգերը փախավ Անտիոք։ Հանկարծակի սկսված ամպրոպը որոշակի դեր է ունեցել Նիգերի զինվորների մարտական ոգու անկման գործում, քանի որ այն վերագրվում էր աստվածային միջատությանը։
Ճակատամարտի վայրում կանգնեցվել է հաղթական կամար, որը խորհրդանշում է Սևերոսի հաղթանակը։


== Արդյունք ==
Եթե Արևելքի իշխանության համար պայքարող երկու հակառակորդների թշնամանքը ավարտվեց ռազմի դաշտում, ապա Բյուզանդիոն քաղաքը Սևերոսի ուժերի պաշարմանը դիմադրեց մինչև 196 թվականը` հույս ունենալով, որ Սևերոսի մյուս հակառակորդը՝ Բրիտանիայի, Գալլիայի ու Իսպանիայի կառավարիչը՝ Կլոդիոս Ալբինոսը, Արևմուտքում հաղթանակ կտանի ընդդեմ Սևերոսի։ Սակայն Լուգդունիումի ճակատամարտում տեղի է ունենում հակառակը։ Արդյունքում Սևերոս Սեպտիմիոսը ավարտում է քաղաքացիական պատերազմները և դառնում միահեծան կայսր։


== Ծանոթագրություններ ==


== Աղբյուրներ ==
Դևիս Ս․ Փոթեր, «The Roman Empire at Bay AD 180-395», Routledge, 2004 թվական 0-415-10058-5.
Լա Սկալա թատրոնի թանգարան

Լա Սկալա թատրոնի թանգարան (իտալերեն՝ Museo teatrale alla Scala), Միլանի Լա Սկալա թատրոնին կից թատերական թանգարան և գրադարան։ Չնայած թանգարանն առանձնակի ուշադրություն է հատկացնում օպերայի պատմությանն ու այս օպերային թատրոնին առհասարակ, նրա շրջանակներն ընդգրկում են նաև  Իտալիայի թատերական պատմությունն ընդհանրապես՝  ներառելով ցուցադրություններ կոմեդիա դել'արտեից և հայտնի բեմական դերասանուհի Էլեոնորա Դուզեի մասին։


== Թանգարան ==
Լա Սկալա հրապարակում գտնվող Լա Սկալա թատրոնին կից թանգարանը բացվել է 1913 թվականի մարտի 8-ին, որի համար հիմք է ծառայել  1911 թվականին աճուրդով ձեռք բերված մի մեծ մասնավոր հավաքածու, որը ֆինանսավորվել է թե՛ կառավարական, թե՛ մասնավոր աղբյուրներից։ Ցուցադրությունները ներառում են տարազներ, էսքիզներ, ինքնագրեր, պատմական հետաքրքրություն ներկայացնող երաժշտական գործիքներ, ինչպես նաև երաժիշտների և դերասանների գեղանկարներ,  արժեքավոր կերամիկական կոմեդիա դել'արտե կերպարներ, սեղանի խաղեր, որոնք օգտագործվել են թատրոնի նախասրահում։


== Գրադարան ==
Թանգարանի «Լիվիա Սիմոնի» գրադարանը գտնվում է կառույցի երկրորդ հարկում։  Այն ստեղծվել է 1952 թվականին  գրող, Corriere della Sera-ի թղթակից քննադատ Ռենատո Սիմոնիի նվիրաբերած 40.000 կտոր գրականության հիման վրա։ Գրադարանն անվանվել է ի պատիվ հեղինակի մոր։  Այժմ գրադարանն ունի շուրջ 140,000 աշխատանքներ կապված թատրոնի, օպերայի և բալետի  պատմությանը, այդ թվում լիբրետոների, պարբերականներ,երաժիշտների, դերասանների և պարողների նամակագրություններ, ինչպես նաև գրքեր։


== Գրականություն ==
Museo Teatrale alla Scala /di Giampiero Tintori, Milano, Electa, 1985, ISBN 88-435-1176-9.
Il Museo teatrale alla Scala : 1913-1963 / a cura di S. Vittadini … et al., Milano, Edizioni del Museo teatrale alla Scala, 1964.


== Ծանոթագրություններ ==


== Արտաքին հղումներ ==
Պաշտոնական կայք (անգլերեն)
Ռասինգ Սանտանդեր

Ռասինգ Սանտանդեր (կատ.՝ Real Racing Club de Santander), Իսպանական ֆուտբոլային ակումբ Սանտանդեր քաղաքից, հիմնադրվել է 1913 թվականին։
Բազմառի (գյուղ)

Անվան այլ կիրառումների համար տե՛ս՝ Բազմառի (այլ կիրառումներ)Բազմառի (այժմ կոչվում է՝ ադրբ.՝ Pəzməri - Պազմարի), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Օրդուբադի շրջանում։


== Պատմություն ==
Բազմառի գյուղը գտնվում է պատմական Մեծ Հայքի Վասպուրական նահանգի Գողթն գավառում, Արաքս գետի ձախ վտակ Վանանդ գետի ձախ ափին, Տրունյաց ձորի ամենավերին մասում։
Գյուղը տեղադրված էր անդնդախոր ձորի մեջ և միջին մեծության էր։
19-րդ դարի վերջերին գյուղը պատկանում էր քաղաքիկցի Գևորգյան տոհմին։


== Հուշարձաններ ==
Գյուղի հյուսիսային մասում գտնվում էր եկեղեցին։ Այն եռանավ հորինվածք ուներ։ 20-րդ դարում արդեն ավերակ էր։ Եկեղեցու մասին պատմալան աղբյուրներում տեղեկություններ չեն պահպանվել։


== Ծանոթագրություններ ==
Կվարկենո

Կվարկենո (ռուս.՝ Кваркено), գյուղ Ռուսաստանի Օրենբուրգի մարզի Կվարկենսկի շրջանի կազմում։
Բնակչությունը 2002 թվականին գրանցված տվյալներով կազմում էր 4184 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շաբաթ (օր)

Անվան այլ կիրառումների համար տե՛ս՝ Շաբաթ (այլ կիրառումներ)Շաբաթ, շաբաթվա վեցերորդ օրը, ընկնում է ուրբաթ և կիրակի օրերի միջև։
Հրեաների համար, շաբաթական հանգստի շաբաթ օրը սուրբ պարտականությունը։
Շաբաթ օրը ոչ աշխատանքային օր է շատ երկրներում ինչպես նաև Հայաստանում և Արցախի Հանրապետությունում։ Այդ օրը շատ երկրներում, օրինակ՝ Իսրայելում չի աշխատում նույնիսկ հասարակական տրանսպորտը՝ կրոնական նկատառումներով։
Ըստ ավանդույթի շաբաթ բառը եկել է եբրայերենից, որի միջոցով Քրիստոնեությունը տարածվել է Հռոմեական կայսրությունում և ողջ Եվրոպայում։
Կելտերեն շաբաթ կոչվում է Սատուռնի օրն է։


== Շաբաթը օրացույցում ==
Ըստ ավանդույթի, որը ժառանգվել է Հուդայականությունից, շաբաթը֊շաբաթվա վերջին օրն է։ Այս համաձայնությունը համարվում է ստանդարտ ԱՄՆ֊ում և Իսրայելում, սակայն Եվրոպայում շաբաթ օրը շատերը համարում են վեցերորդ (նախավերջին) օրը շաբաթվա, իսկ կիրակին՝ վերջինը։ Եվրոպայում այս հասկացությունը ըստ է ISO 8601-ի է։ Ըստ աշխարհիկ ավանդույթի այս բառը (վեցերորդ օրը) կոչվում է շաբաթվա անունով։ Քրիստոնեական երկրներում ավանդույթը պահպանվում է և շաբաթը օրը համարվում է շաբաթվա վերջին օր։


== Հետաքրքիր փաստեր ==
ժարգոնային "շաբաշ" (նշանակում է աշխատանքի ավատ), ինչպես նաև "Շաբաթ (հուդայականություն)" բառերը տանում է բեպի "Շաբաթ(օր)" բառը։
Պահքի վեցերորդ շաբաթը Ուղղափառ եկեղեցին նշում է Ղազարոսի հարությունը, կոչելով այդ օրը "Ղազարոսի շաբաթ", որի հետ կապված գոյություն ունի ռուսական հանելուկ՝ "Երբ է շաբաթը կիրակի լինու՞մ կամ կիրակին շաբաթ": Հանելուկում "կիրակի"֊ի նշանակում է և՛ շաբաթվա օր, և՛ որպես իրադարձություն, երբ մահացաց մարդը հարություն է առնում։
Նեպալում շաբաթ օրը հանդիսանում է շաբաթվա վերջին օրը և միակ ոչ աշխատանքային օրը։
Հայտնի եվրոպական հեռուստամրցույթ Եվրատեսիլը եթեր է հեռարձակվում շաբաթ օրերին։
Միացյալ Թագավորությունում շաբաթը այն օրն է, երբ բոլոր համայնքներում ֆուտբոլ են խաղում։


== Շաբաթը մշակույթում ==
Շաբաթ երեկոյան ուղիղ եթերում
Շաբաթ (Fall Out Boy երգ) Take This to Your Grave ալբոմից
The Saturdays (Կանանց փոփ խումբ)
1997 թվական Saturday Night Fever ֆիլմ
Էլթոն Ջոն - Saturday Night's Alright for Fighting երգ
Chicago (խումբ) - Saturday in the Park. երգ
Misfits (band) - Saturday Night երգ
Saturday (Kids in Glass Houses song) երգը Smart Casual ալբոմից


== Աստղագիտություն ==
Աստղագիտությունում Շաբաթ օրը համահունչ է Սատուրնի հետ, այս սիմվոլը  Սատուրնի խորհրդանիշն է։


== Տես նաև ==
Շաբաթ (հուդայականություն)
Մարսիյակ Վալոն

Մարսիյակ Վալոն (ֆր.՝ Marcillac-Vallon), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 1680 մարդ, բնակչության խտությունը` 115.15 մարդ/կմ²։ Բնակավայրը զբաղեցնում է 14.59 կմ² տարածք։


== Աշխարհագրություն ==
Գտնվում է Փարիզ քաղաքից 490 կմ հարավ, Թուլուզ քաղաքից` 130 կմ հյուսիս-արևելք, Ռոդեզ քաղաքից` 17 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 919 աշխատունակ (15-64 տարեկան)  բնակիչ, որոնցից ակտիվ էին 693-ը, իսկ ոչ ակտիվները` 226։ Ակտիվության ցուցանիշը կազմում է 75,4 %։ 693 աշխատունակ մարդկանցից աշխատել է 641 անձ (332 տղամարդ և 309 կին)։ Գործազուրկ են եղել 52 անձ (25 տղամարդ և 27 կին)։ 226 անաշխատունակներից 66-ը եղել են աշակերտներ կամ ուսանողներ, 111-ը` թոշակառուներ, իսկ 49-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ղուդումքեդ

Ղուդումքեդ (վրաց.՝ ღუდუმექედი), գյուղ Վրաստանում։ Գտնվում է Իմերեթի մարզի Խարագաուլի շրջանում։


== Դիրք ==
Գյուղը գտնվում է ծովի մակարդակից 520 մետր բարձրության վրա։ Շրջկենտրոն Խարագաուլից հեռու է 3 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 35 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Խարագաուլի հետ կապված է ավտոխճուղով։ Տարածքով է անցնում Թբիլիսի-Բաթում երկաթուղին։
Ամենամոտ օդանավակայանը գտնվում է Քութայիս քաղաքում։


== Ծանոթագրություններ ==
Արշալույս Մարգարյան (բանաստեղծ)

Անվան այլ կիրառումների համար տե՛ս՝ Արշալույս Մարգարյան (այլ կիրառումներ)Արշալույս Հակոբի Մարգարյան  (ապրիլի 18, 1914(1914-04-18), Թիֆլիս, Ռուսական կայսրություն - նոյեմբերի 16, 2008(2008-11-16), Երևան, Հայաստան), հայ խորհրդային բանաստեղծուհի։ ԽՍՀՄ գրողների միության անդամ 1944 թվականից։


== Կենսագրություն ==
Արշալույս Մարգարյանը ծնվել է 1914 թվականի ապրիլի 18-ին, Թիֆլիսում։ Ծնողները գաղթել են Վանից։ Նախնական կրթությունն ստացել է Թիֆլիսի համար 73 հայկական միջնակարգ դպրոցում։ 1936 թվականին ավարտել է Երևանի պետական համալսարանի բանասիրական ֆակուլտետը։


== Ստեղծագործություններ ==
Առաջին գիրքը՝ «Ձնծաղիկներ» խորագրով, լույս է տեսել 1947 թվականին։ Հրատարակել է «Գարնանային վտակներ» (1954), «Հայրենի հովիտ» (1958), «Հեռաստաններ» (1962), «Երբ սիրում ես» (1970), «Դու ինձ սպասում էիր» (1975), «Ինձ հետ էիր դու» (1979) և այլ ժողովածուներ։ Գրել է նաև մանուկների համար՝ «Թթենու տակ» (1954), «Մանկապարտեզ № 1» (1972)։ Ռուսերեն լույս են տեսել նրա «Ծաղկունք» (Երևան, 1956), «Հեռաստաններ» (Մոսկվա, 1970), «Դու ինձ սպասում էիր» (Մոսկվա, 1979) գրքերը։


== Երկեր ==
Ձնծաղիկներ, Երևան, Հայպետհրատ, 1947, 36 էջ։
Գարնանային վտակներ, Երևան, Հայպետհրատ, 1954, 68 էջ։
Թթենու տակ, Երևան, Հայպետհրատ, 1955, 32 էջ։
Հայրենի հովիտ, Երևան, Հայպետհրատ, 1958, 112 էջ։
Հեռաստաններ, Երևան, Հայպետհրատ, 1962, 142 էջ։
Երբ սիրում ես, Երևան, «Հայաստան», 1970, 460 էջ։
Մանկապարտեզ համար 1, Երևան, «Հայաստան», 1970, 460 էջ։
Դու ինձ սպասում էիր, Երևան, «Հայաստան», 1975, 154 էջ։
Փոքրիկ հովիվը։ Բանաստեղծություններ, Արևիկ, 1989, 16 էջ։
Ծաղկած ծիրանի։ Բանաստեղծություններ, Խորհրդային գրող, 1990, 182 էջ։


== Թարգմանություններ ==
«Թարգմանչաց արվեստ» շտեմարան։


== Ծանոթագրություններ ==
Վոլնա (Տուտկայի վտակ)

Անվան այլ կիրառումների համար տե՛ս՝ Վոլնա (այլ կիրառումներ)Վոլնա (ռուս.՝ Волна), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Տուտկա գետի աջ ափում՝ 29 կմ հեռավորության վրա։ Գետի երկարությունը 16 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կոստրոմա գետն է։։ Գետի գետային ավազանը՝ Վերին Վոլգայից մինչև Կույբիշևի։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010300112110000011987
Հիդրոլոգիական ուսումնասիրությունների կոդը - 110001198
Ավազանի կոդը - 08.01.03.001
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կանցելմախեր (ֆիլմ)

«Կանցելմախեր » (գերմ.՝ Katzelmacher), գերմանական ֆիլմ, որի ռեժիսորն է Ռայներ Վերներ Ֆասբինդերը։


== Սյուժե ==
Ֆիլմի կենտրոնում ընկած է մյունխենյան արվարձանում ապրող թվով տասը երիտասարդ մարդկանց կյանքը։ Խմիչք, անկողին, բամբասանքներ․ սրանք են կազմում նրանց գոյության գլխավոր գրավականը։ Սակայն այդ ամենով հանդերձ զարմացնում է նրանց պրագմատիզմը։ Ռոզին անկողին է մտնում իր փեսացուի հետ միայն այն ժամանակ, երբ նրանից վերցնում է քսան մարկ գումար։ Էլիզաբեթը, հակառակ ամուսնու կամքին, իր տանը վարձակալական հիմունքներով տնվոր է պահում, որովհետև վերջինս բավականին խոշոր գումար է տալիս։ Մի անգամ քաղաքում հայտնվում է Հունաստանից եկած մի աշխատակից Յորգոս անունով։ Գունդան, ով չունի ոչ մի երկրպագու, հորինում է մի պատմություն, թե իբր Յորգոսը փորձել է իրեն բռնաբարել։ Խումբը այդ փաստը ընդունում է խիստ հետաքրքրվածությամբ և միան Մարիան չի հավատում ընկերուհու հեքիաթներին։ Ավելի հաճախ է նրա հայացքը սևեռվում հույնի կերպարին։ Նա զգում է, թե հունացին որքան միայնակ է իրեն զգում այս հյուսիսային ցուրտ երկրում։ Ու մի անգամ հրավիրում է նրան զբոսնելու տեղի փողոցներում։ Տղաները դաժանաբար ծեծում են Յորգոսին, սակայն Մարիան անսասան է մնում իր որոշումներում․ «Դու սիրիր ինձ։ Ես ուզում եմ ապրել քեզ հետ։ Դու կարող ես ինձ ոչինչ չասել։ Ինձ համար դա նույնիսկ լավ է»։ Նա գիտի, որ Յորգոսը կին և երկու երեխաներ ունի ու չի պատրաստվում իրեն տանել Հունաստան։


== Դերերում ==


== Ծանոթագրություններ ==


== Արտաքին հղումներ ==
Սլեդնևո (գյուղ, Սաֆոնովսկի շրջան)

Անվան այլ կիրառումների համար տե՛ս՝ ՍլեդնևոՍլեդնևո (ռուս.՝ Следнево), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սոն Չեյոն

Սոն Չե Յոն (կորեերեն՝ 손채영, ապրիլի 23, 1999(1999-04-23), Սեուլ, Հարավային Կորեա, առավել հայտնի է որպես Չեյոն), հարավկորեացի երգչուհի և ռեփեր։ Համարվում է գլխավոր ռեփեր և բեք-վոկալիստ Twice խմբում։


== Կենսագրություն և կարիերա ==


=== 1999-2014: Վաղ տարիներ և կրթություն ===
Սոն Չե Յոնը ծնվել է 1990 թվականի ապրիլի 23-ին  Հարավային Կորեայի Սեուլ քաղաքում։ Նա բացի ծնողներից ունի նաև կրտսեր եղբայր՝ Չոնհան։ Լինելով վեցերորդ դասարանցի՝ Չեյոնը ընդունվում է պարային ակադեմիա։ Նա այնտեղ պարապել է մեկ տարի՝ մինչև 2012 թվականի հունիսի 6-ը, հետո միանում է JYP Entertainment-ին։ Նախդեբյուտային ժամանակներում նկարահանվել է miss A-ի «Only You» և Got7-ի «Stop Stop It» երգերի տեսահոլովակներում։
2016 թվականի մարտին Քիմ Դահյոնի հետ ընդունվում է Հանլիմ արվեստների ավագ դպրոց։ 2019 թվականի փետրվարի 12-ին Չժոու Ցզըյուի հետ ավարտում է այն։


=== 2015-ներկա։ «Sixteen», Twice-ի դեբյուտը և մենակատարության սկսելը ===

2015 թվականի ապիլին հայտնի է դառնում, որ JYP-ին Mnet-ի հետ միասին սկսել է «Տասնվեց» (անգլ.՝ Sixteen) ռեալիթի շոուի նկարահանումները, որտեղ տասնվեց աղջիկ պայքարելու են նոր կանանց խումբ Twice-ում դեբյուտելու համար, որի վերջնական արդյունքում խմբում դեբյուտելու են յոթ հոգի։ Չեյոնը նույնպես մասնակցում էր այդ ռեալիթի շոուո։ Բոլոր դրվագների ընթացքում Չեյոնը եղել է ամենահայտնի մասնակիցներից մեկը և վերջում հայտնվել է խմբում, բայց վերջին վայրկյանին Պակ Չին Յոնը փոխել է որոշումը, և Twice-ի կազմ մտել են 9 մարդ – ավելացվել են Մոմոն և Ցզըյուն։
Twice-ի դեբյուտը եղավ 2015 թվականի հոկտեմբերի 20-ին The Story Begins մինիալբոմով։ Նկատելի հայտնիության խումբը հասնում է 2016 թվականին «Cheer Up» սինգլով, որը Կորեայում հիթ է դառնում և խումբը Mnet Asian Music Awards-ի ժամանակ հաղթում է «Տարվա Երգ» անվանակարգում, որը դառնում է խմբի պատմության մեջ առաջին դեսանը։ 2016 թվականի դեկտեմբերի 5-ին դառնում է Twice-ի երկրորդ մասնակիցը, ով թողարկել է իր սեփական «Մեղեդու ծրագիրը» (անգլ.՝ Melody Project), որտեղ «Alone» սինգլն է կատարում։


== Հեղինակությունը երգեր գրելուց ==


== Ծանոթագրություններ ==
Նովի Դվոր (այլ կիրառումներ)

Նովի Դվոր, կարող է վերաբերել՝

Նովի Դվոր - գյուղ Ռուսաստանի Սմոլենսկի մարզի Դորոգոբուժսկի շրջանի կազմում
Նովի Դվոր - գյուղ Ուկրաինայի Վոլինի մարզի Տուրիի շրջանում
Պերխուշկովո (գյուղ, Օդինցովսկի շրջան)

Պերխուշկովո (ռուս.՝ Перхушково), գյուղ Ռուսաստանի Մոսկվայի մարզի Օդինցովսկի շրջանի կազմում։
Բնակչությունը 2006 թվականին գրանցված տվյալներով կազմում էր 479 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հայաստանը Եվրատեսիլ 2018 երգի մրցույթում

Հայաստանը կմասնակցի Եվրատեսիլ 2018 երգի մրցույթին։ Հայաստանի հեռարձակող Հանրային հեռուստաընկերությունը (AMPTV) կկազմակերպի ազգային եզրափակիչ` Պորտուգալիայի մայրաքաղաք Լիսաբոնում կայանալիք 63-րդ մրցույթի հայաստանյան ընտրությունը կայացնելու համար։


== Նախքան Եվրատեսիլը ==


=== Դեպի եվրատեսիլ ===
Դեպի Եվրատեսիլը Եվրատեսիլ երգի մրցույթում Հայաստանը ներկայացնող արտիստին ընտրելու համար Հայաստանի Հանրային Հեռուստաընկերության կողմից կազմակերպված ազգային եզրափակիչն է։


==== Դեպի եվրատեսիլ 2018-ի մասնակիներ ====
2017 թ. դեկտեմբերի 27-ին Հայաստանի Հանրային Հեռուստաընկերությունը հայտնեց, որ մրցույթին կմասնակցեն 20 արտիստ։


=== Առաջին կիսաեզրափակիչ ===
Առաջին կիսաեզրափակիչը տեղի է ունեցել 2018 թ. փետրվարի 19-ին։ Առաջին կիսաեզրափակիչում մրցում էին տաս երգ, որոնցից միայն հինգ երգերը պետք է անցնեին եզրափակիչ միջազգային փորձագետներից կազմված ժյուրիի և հեռուստադիտողի միասնական քվեարկության արդյունքում։ Առաջին կիսաեզրափակիչում քվեարկած ժյուրիի կազմում ընդգրկված են` Սաշա Ժան Բապտիստ, Մարտ Նորմետ, Զիտա Կամինսկա, Թալի Էշկոլի, Էվի Պապամայքլ, Մաթեուս Գրզեսինսկի։


=== Երկրորդ կիսաեզրափակիչ ===
Երկրորդ կիսաեզրափակիչը տեղի է ունեցել 2018 թ. Փետրվարի 22-ին:Երկրորդ կիսաեզրափակիչում մրցում էին տաս երգ որոնցից միայն հինգ երգերը պետք է անցնեին եզրափակիչ միջազգային փորձագետներից կազմված ժյուրիի և հեռուստադիտողի միասնական քվեարկության արդյունքում:Երկրորդ կիսաեզրափակիչում քվեարկած ժյուրիի կազմում ընդգրկված են`Գորդոն Բոնելլո,Մոլի Փլենք,Ֆելիքս Բերգսոն, Յան Բորս,Օլգա Սալամախա ,Նաթիա Մշվենիերադզե։ 


=== Եզրափակիչ ===
Եզրափակիչըը տեղի է ունեցել 2018 թ. Փետրվարի 25-ին:Եզրափակչում մրցում էին այն  տաս երգերը որոնք անցել են եզրափակիչ միջազգային փորձագետներից կազմված ժյուրիի և հեռուստադիտողի միասնական քվեարկության արդյունքում:Եզրափակչվում քվեարկած ժյուրիի կազմում ընդգրկված են`Նիկոլա Կալիգիորե,Օլգա Սալամախա,Սաշա Ժան Բապտիստ, Նաթիա Մշվենիերադզե,Գորդոն Բոնելլո,Մարտ Նորմետ,Օվի,Էդուարդո Գրացի,Քրիսթեր Բյորկման։


== Ծանոթագրություններ ==
Variety (պարբերական)

«Variety (թարգմանաբար՝ բազմազանություն), առաջատար ամերիկյան շաբական պարբերական, լուսաբանում է շոու-բիզնեսի աշխարհի նորությունները։ Սկսել է թողարկվել է 1905 թվականից Նյու Յորքում, իսկ սկսած 1933 թվականից նաև Լոս Անջելեսում։ Պարբերականը պատկանում է Elsevier հրատարակչական ընկերությանը։ Հիմնական մրցակիցն է The Hollywood Reporter-ը։
Համաձայն հենց իր Variety պարբերականի, առաջին կինոնկարի քննադատականը հայտնվել է հենց այս պարբերականի էջերում 1907 թվականին։ Քննադատականների արխիվը բաց է առցանց օգտվողների համար։ Այս քննադատականների խմբավորված տարբերակները կարելի է նաև ձեռք բերել տպագրված տարբերակով։
Վերջին 20 տարիների ընթացքում պարբերականի գլխավոր խմբագիրն է Պիտեր Բարտը, ով եղել է Paramount Pictures ընկերության փոխ-նախագահ։


== Հրապարակումներ ==
Variety (տպագրվում է 1905 թվականից) — ամսագիր կինոյի, հեռուստատեսության, թատրոնի, երաժշտության և ժամանցային արդյունաբերության մասին։ Թողարկվում է շաբաթական մեկ անգամ, և վաճառվում է նաև ԱՄՆ-ից դուրս։
Daily Variety (տվագրվել է 1933-ից 2013 թվականները) — ամենօրյա հրապարակում, Հոլիվուդի և Բրոդվեյի նորությունների մասին, խմբագրությունը գտնվում էր Լոս Անջելեսում։
Daily Variety Gotham (տպագրվում է 1998 թվականից) — նյույորքյան ամենօրյա հրապարակում, որը տպագրում է ԱՄՆ արևելյան մասի շոու-բիզնեսի նորություններ։
Variety.com (հիմնվել է 1998 թվականին) — տպագրվող պարբերականի առցանց տարբերակ։ Variety.com կայքը առաջիններից մեկն էր, որ սկսեց վարձավճարներ վերցնել նյութերին հասանելության համար։
Variety On-The-Go — պարբերականի տարբերակ սմարթֆոների համար՝ iPad, iPhone, Android, BlackBerry և Windows Phone օպոերացիոն համակարգերի վրա։


== Ծանոթագրություններ ==


== Արտաքին հղումներ ==
Պարբերականի առցանց տարբերակը (անգլ.)
Ֆիլիպ Գրիգորյան

Ֆիլիպ Ֆելիքսի Գրիգորյան (հոկտեմբերի 25, 1976(1976-10-25), Մոսկվա, ԽՍՀՄ), ռուսաստանցի ռեժիսոր և նկարիչ-բեմադրող, «Ոսկե դիմակ» մրցանակի դափնեկիր։


== Կրթություն ==
Ֆիլիպ Գրիգորյանը 1998 թվականին ավարտել է Շչուկինի անվան Բարձրագույն թատերական ուսումնարանը (այժմ՝ Բորիս Շչուկինի անվան թատերական ինստիտուտ) «դերասանական վարպետություն» մասնագիտությամբ։ 2002 թվականին ավարտել է Շչուկինի անվան Բարձրագույն թատերական ուսումնարանի ասպիրանտուրան։ 
1998-2002 թվականներին եղել է Վախթանգովի անվան թատրոնի դերասան։ 2000-ականների սկզբից  դերասանություն է դասավանդել Ռուսաստանի թատերական արվեստի համալսարանում (ՌԹԱՀ) և Շչուկինի անվան Բարձրագույն թատերական ուսումնարանում։


== Ռեժիսորական աշխատանքներ ==
2005 - «Me not I», ներկայացում Մոսկվայի Ժամանակակից արվեստի պետական կենտրոնում,
2006  - «Նոր տարի», ներկայացում The: Het երաժշտության ներքո, «Հանդիսությունների սրահ» թատրոնում (Մոսկվա),
2007 - «Ճայը կամ Մալևիչի դագաղը», ներկայացում «Justo արագ թատրոն»-ում (Մոսկվա),
2008  - «Երրորդ հերթափոխ», ներկայացում «Իոզեֆ Բոյսի անվան թատրոն»-ում (Մոսկվա),
2009 - «Չուկչի», ներկայացում «Сцена-Молот» թատրոնում (Պերմ),
2009 - «Ագաթան վերադառնում է տուն», ներկայացում «Պրակտիկա» թատրոնում (Մոսկվա),
2010 - «Քեռու երազը», ներկայացում Պերմի ակադեմիական թատրոնում (Պերմ),
2010 - «Դաշտ»,  ներկայացում Ժամանակակից պիեսի դպրոցում (Մոսկվա),
2011 - «Խելքից պատուհաս», ներկայացում Պերմի ակադեմիական թատրոնում (Պերմ),
2011 - «Մարդկային ձայն», ներկայացում Չայկովսկու անվան օպերայի և բալետի թատրոնում (Պերմ),
2011  - «Լիալուսին» մուլտիմեդիա ներկայացում՝ «Территория» փառատոնի շրջանակներում (Մոսկվա, Սոչի),
2012 - «Medeamaterial» օպերան Չայկովսկու անվան Օպերայի և բալետի թատրոնում (Պերմ),
2013  - «Քար», պիես Ազգերի թատրոնում (Մոսկվա),
2013  - «Բաբելոնի աշտարակ 2» ներկայացում Ռուսական թատրոնում (Տալին),
2014  - «Շեքսպիրի լաբիրինթոս» ներկայացում Ազգերի թատրոնում (Մոսկվա),
2014 - «Փայլ», ներկայացում Chateau de Fantomas ակումբում,
2015 - «Ամուսնություն» ներկայացում Ազգերի թատրոնում (Մոսկվա),
2016  - «Լարովի նարինջ», ներկայացում Ազգերի թատրոնում (Մոսկվա),
2016  - «Տարտյուֆ», ներկայացում Ստանիսլավսկու էլեկտրոթատրոնում (Մոսկվա),
2017 - «Պատրանք», ներկայացում  Կրասնի Ֆակել  թատրոնում (Նովոսիբիրսկ),
2018 - «Մայակովսկի։ Ողբերգություն» ներկայացում Գոգոլի կենտրոն թատրոնում (Մոսկվա),
2014  - «Փայլ», ներկայացում Ստանիսլավսկու էլեկտրոթատրոնում (Մոսկվա),
2019  - «Պերիկոլա» օպերան  Մեծ թատրոնում (Մոսկվա),
2020 - «Լուսնային բարեկենդան» ներկայացում թատրոնում՝ Մալայա Բրոննայա թատրոնում (Մոսկվա),
2021  - «Սեր երեք նարինջներին», օպերա  Չայկովսկու անվան օպերայի և բալետի թատրոնում (Պերմ)։


== Դերասանական աշխատանքներ ==
2019  - «Машина Мюллер», ներկայացում  Գոգոլի կենտրոն թատրոնում (Մոսկվա)։


== Պարգևներ ==
Սմոլենսկու անվան ընթերցողների համառուսաստանյան մրցույթի դափնեկիր,
«Текстура»մրցանակի դափնեկիր, 2010,
«Волшебная Кулиса» մրցանակի դափնեկիր «Չուկչի» ներկայացման համար, 2011
«Ոսկե դիմակ» ազգային թատրոնի մրցանակի դափնեկիր «Լիալուսին» ներկայացման համար «Эксперимент» անվանակարգում, 2013,
"Парадиз" մրցանակի դափնեկիր՝ որպես նկարիչ "Красный Факел" թատրոնում «Պատրանք» ներկայացման համար, 2017,
"Ново-Сибирский транзит", փառատոնի մրցանակի դափնեկիր՝ որպես «Պատրանք» ներկայացման նկարիչ, 2018։


== Ծանոթագրություններ ==
Դիսմորֆոֆոբիա

Դիսմորֆոֆոբիա կամ մարմնի դիսմորֆիկ խանգարում հոգեկան խանգարում, որի ժամանակ մարդը գանգատվում է մարմնի այս կամ այն հատվածի (դեմք, ձեռքեր, ոտքեր, քիթ, ականջներ և այլն), կամ նույնիսկ ողջ մարմնի փոփոխությունից, ձևափոխվելուց և աղավաղվելուց, որն իրականությանը չի համապատասխանում։ Այլ կերպ ասած, դիսմորֆոֆոբիան՝ անձի մոտ սեփական մարմնի պատկերի խանգարումն է


== Հիմնական ախտանիշներ ==


== Բուժում ==
Դիսմորֆոֆոբիայի բուժման նպատակով կիրառվում է և′ դեղորայքային թերապիա, և′ հոգեթերապիա, երբեմն նույնիսկ զուգահեռաբար։


=== Հոգեթերապիան ===
Դիսմորֆոֆոբիայի բուժման համար հոգեթերապիայի արդյունավետությունն ապացուցվել է բազմաթիվ հետազոտությունների արդյունքում։ Դիսմորֆոֆոբիայի բուժման համար կիրառվում են կոգնիտիվ-վարքային մոտեցման ուղղությունները (օրինակ՝ ռացիոնալ-էմոտիվ վարքային թերապիա, կոգնիտիվ-կոնցեպտուալ թերապիա)


=== Դեղորայքային բուժում ===
Դեղորայքային բուժումը հաճախ ուղղված է երկրորդական ախտանիշների բուժմանը (օրինակ՝ տագնապ, դեպրեսիա), որոնք հետևանք են դիսմորֆոֆոբիայով անձի ապրումների՝ կապված հիվանդության, այսինքն մարմնի թվացյալ փոփոխության հետ։


== Ծանոթագրություններ ==
Սուրեն Շահբազյան

Սուրեն Վարդգեսի Շահբազյան (մայիսի 14, 1923(1923-05-14), Ալեքսանդրապոլ, Հայկական ԽՍՀ, ԱԽՖՍՀ, ԽՍՀՄ - նոյեմբերի 29, 1989(1989-11-29) կամ հոկտեմբերի 29, 1989(1989-10-29), Կիև, Ուկրաինական ԽՍՀ, ԽՍՀՄ), խորհրդային հայ կինոռեժիսոր և օպերատոր, Ուկրաինական ԽՍՀ արվեստի վաստակավոր գործիչ (1986), Ուկրաինայի կինեմատոգրաֆիստների միության անդամ։


== Կենսագրություն ==

Սուրեն Շահբազյանը ծնվել է 1923 թվականին Գյումրիում։ 1945 թվականին ավարտել է Թբիլիսիի ֆիզկուլտուրայի ինստիտուտի մանկավարժական ֆակուլտետը, 1951 թվականին՝ Կինեմատոգրաֆիայի համառուսաստանյան պետական ինստիտուտի (ՎԳԻԿ) օպերատորական ֆակուլտետը։ 1951 թվականից՝ Կիևի Դովժենկոյի անվան կինոստուդիայի օպերատոր և ռեժիսոր։ 1970 թվականից՝ Կիևի Ի. Կարպենկո-Կարիի անվան թատերական արվեստի ինստիտուտի դոցենտ։


== Ֆիլմագրություն ==


=== Ռեժիսոր ===


=== Օպերատոր ===


=== Դերերը կինոյում ===


=== Արխիվային կադրեր ===


== Ծանոթագրություններ ==
Չաթաղ (Չարշամբայի գավառ)

Անվան այլ կիրառումների համար տե՛ս՝ Չաթաղ (այլ կիրառումներ)Չաթաղ, գյուղ Օսմանյան կայսրությունում, Տրապիզոնի վիլայեթի Չարշամբայի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Փողոցների մարտիկ: Լեգենգ Չան-Լիի մասին

Փողոցների մարտիկ (անգլ.՝ Street Fighter: The Legend of Chun-Li), ռեժիսոր Անջեյ Բարտկովյակի 2009 թվականի գեղարվեստական ֆիլմ, երկրորդ մարտաֆիլմ ժանրի կինոնկարը, որը հիմնված է Street Fighter համակարգչային խաղի վրա։ Այն պատմում է «Street Fighter» - ի կերպար Չան-Լիի արկածների մասին, ում դերը կատարում է Քրիստին Քրոյկը՝ «Սմոլվիլի գաղտնիքը» հեռուստասերիալի աստղը։ Ֆիլմում նկարահանվել են՝ Նիլ ՄակԴոնաֆը Մ. Բիսոնի դերում, Քրիս Քլեյնը Չառլիի դերում, Մայքլ Կլարկ Դունկանը Բալրոգի դերում և The Black Eyed Peas խմբի վոկալիստ Taboo - ն Վեգայի դերում։ Գենի դերի համար ի սկզբանե ընտրված էր Ռիկ Յուն, ավելի ուշ նրան փոխարինեց Ռոբին Շուն, ով խաղացել էր Լյու Կանի դերը «Մահացու պայքար» ֆիլմում։


== Սյուժե ==
Նազելի Չան-Լին, ով տիրապետում է արևելյան մարտարվեստին, երդվել է վրեժ լուծել… Պարբերաբար, մեկը մյուսի հետևից նա սպանում է հանցավոր խմբավորումների պարագլուխներին, ովքեր մեղավոր էին իր հոր առևանգման և սպանության համար։


== Դերերում ==
Քրիստին Քրոյկ - Չան-Լի
Նիլ ՄակԴոնաֆ - Մ. Բիսոն
Քրիս Քլեյն - Չառլի
Մայքլ Կլարկ Դունկան - Բալրոգ
Taboo - Վեգա
Ռոբին Շու - Գեն
Մուն Բլուդգուդ - դետեկտիվ Մայա Սանի
Էդմունդ Չեն - Խուան, Չան-Լիի հայրը


== Նկարահանման վայրեր ==
Բանգկոկ, Թաիլանդ
Հոնկոնգ, Չինաստան
Վանկուվեր, Բրիտանական Կոլումբիա, Կանադա
Ռենո, Նևադա, ԱՄՆ
Հերլոնգ, Կալիֆոռնիա, ԱՄՆ


== Ծանոթագրություններ ==